|  |
| --- |
| Monica Seles (1999) |
| Medalikohad |
| Ameerika Ühendriikide esindaja |
|  Olümpiamängud |
| Kolmas koht | 2000 | naiste üksikmäng |

**Monica Seles** (ungari keeles *Szeles Mónika*, serbia keeles Моника Селеш *Monika Seleš*, sündinud 2. detsembril 1973 Novi Sadis Vojvodinas) on endine Jugoslaavia FSV, Jugoslaavia Liitvabariigi ja USA tennisist.

Päritolu
--------

Selesi sünnikoht on Novi Sadi linn (ungari keeles *Újvidék*) Vojvodinas (ungari keeles *Vajdaság*), mis tema sünni aegu oli Jugoslaavia FSV osariigi Serbia SV all oleva Vojvodina SAP pealinn. Tänapäeval on see Lõuna-Bačka ringkonna pealinn Serbias.

Seles on päritolult Vojvodina ungarlane. Tema vanemad olid Károly ja Eszter ning tal on vanem vend Zoltán. Isa oli Mónika treener kuni oma surmani 1998. aastal.

Ta sai 16. märtsil 1994 naturalisatsiooni korras USA kodanikuks. Juunis 2007 sai ta ka Ungari kodakondsuse.

Elukutselisena
--------------

Seles hakkas elukutseliseks tennisemängijaks 1989. aastal. 1990. aastate alguses oli ta juba WTA esimängija. Temast sai 1990. aasta Prantsusmaa lahtistel meistrivõistlustel turniiri kõigi aegade noorim võitja. Ta oli siis 16 aastat ja 6 kuud vana. Eelmine noorim oli Arantxa Sánchez Vicario.

### Atentaat

30. aprillil 1993 Hamburgi turniiri veerandfinaalis Magdalena Maleeva (Bulgaaria) vastu juhtis Seles kohtumist 6:4, 4:3, kui pealtvaataja Günter Parche tungis mängupausi ajal platsile ja lõi Selesit umbes 20 cm pikkuse noaga, tekitades talle seljale 1,5 cm pikkuse haava. Parche oli eelmise maailma esireketi Steffi Grafi fänn, kes soovis, et Graf jälle maailma esinumbriks saaks. 13. juunil 1993 saigi Graf taas maailma esinumbriks.

Parche ei saanud selle teo eest kohtulikku karistust, sest ta tunnistati vaimuhaigeks ja ta pidi haiglas läbima 2 aasta pikkuse ravikuuri. 

Füüsiliselt paranes Seles vigastusest kõigest mõne nädala jooksul, kuid vaimne taastumine võttis rohkem aega.

### Kodakondsuse vahetamine ja sporti naasmine

Ta sai 16. märtsil 1994 USA kodanikuks ning edaspidi võistles USA lipu all. Ta naasis võistlussporti augustis 1995 ning võitis kohe turniiri Kanadas, alistades finaalis Amanda Coetzeri (LAV) 6:0, 6:1. Järgmise aasta jaanuaris võitis ta Austraalia lahtised meistrivõistlused tennises, aga see jäigi tema viimaseks suure slämmi turniiri võiduks.

### Suure slämmi turniiri finaalivõidud

Ta võitis aastatel 1990–1996 kokku 9 suure slämmi turniiri. 

| Aasta | Turniir | Vastane | Tulemus |
| --- | --- | --- | --- |
| 1990 | Prantsusmaa | Steffi Graf | 7:6, 6:4 |
| 1991 | Austraalia | Jana Novotná | 5:7, 6:3, 6:1 |
| Prantsusmaa | Arantxa Sánchez Vicario | 6:3, 6:4 |
| USA | Martina Navrátilová | 7:6, 6:1 |
| 1992 | Austraalia | Mary Jo Fernandez | 6:2, 6:3 |
| Prantsusmaa | Steffi Graf | 6:2, 3:6, 10:8 |
| USA | Arantxa Sánchez Vicario | 6:3, 6:3 |
| 1993 | Austraalia | Steffi Graf | 4:6, 6:3, 6:2 |
| 1996 | Austraalia | Anke Huber | 6:4, 6:1 |

Kaasaegsetel olümpiamängudel
----------------------------

Ta osales naiste üksikmängus 1996. aasta Atlanta olümpiamängude tennisevõistlustel, kus kaotas veerandfinaalis hilisemale pronksmedalivõitjale Jana Novotnále (Tšehhi) ja jäi edasisest medaliheitlusest välja.

2000. aasta suveolümpiamängudel Sydneys osales ta üksikmängus, kus USA sportlastel oli 3 parimat asetust. Seles oli asetatud kolmandana. Teises ringis alistas ta Miriam Oremansi (Holland), kes tuli naispaarismängus hõbemedalile, 6:1, 6:1. Kolmandas ringis alistas ta 11. asetusega Nathalie Dechy (Prantsusmaa) 6:2, 6:3. Veerandfinaalis alistas ta 8. asetusega Dominique van Roosti (Belgia), kes tuli naispaarismängus pronksmedalile, 6:0, 6:2. Poolfinaalis kaotas ta 2. asetusega Venus Williamsile 1:6, 6:4, 3:6. Pronksimängus alistas ta Jelena Dokići (Austraalia) 6:1, 6:4.

Tippspordist loobumine
----------------------

Seles loobus tippspordist 2003. aastal jalavigastuse tõttu. Ehkki ta lubas korduvalt tennisesse naasta ja pidas näidismatše, ei mänginud ta siiski enam ühtki ametlikku matši ning teatas 14. veebruaril 2008 lõplikult, et ei naase tippsporti.

Ta on hiljem töötanud söömishäirete ravimeid tootnud ettevõttes. Ta on tunnistanud, et on ka ise kannatanud buliimia all.

Vaata ka
--------

* Tennis 1996. aasta suveolümpiamängudel
* Tennis 2000. aasta suveolümpiamängudel

Välislingid
-----------

|  |  |
| --- | --- |
|  | Pildid, videod ja helifailid Commonsis: **Monica Seles** |

* Monica Seles veebisaidil Olympedia Muuda Vikiandmetes

| * v
* r
Tennise esireketid üksikmängus |
| --- |
| ATP arvutiedetabel(kronoloogilises järjekorrasalates 23. augustist 1973) | 

* Rumeenia Ilie Năstase (40)
* Austraalia John Newcombe (8)
* Ameerika Ühendriigid Jimmy Connors (268)
* Rootsi Björn Borg (109)
* Ameerika Ühendriigid John McEnroe (170)
* TšehhoslovakkiaAmeerika Ühendriigid Ivan Lendl
* Rootsi Mats Wilander (20)
* Rootsi Stefan Edberg (72)
* Saksamaa Boris Becker (12)
* Ameerika Ühendriigid Jim Courier (58)
* Ameerika Ühendriigid Pete Sampras (286)
* Ameerika Ühendriigid Andre Agassi (101)
* Austria Thomas Muster (6)
* Tšiili Marcelo Ríos (6)
* Hispaania Carlos Moyá (2)
* Venemaa Jevgeni Kafelnikov (6)
* Austraalia Patrick Rafter (1)
* Venemaa Marat Safin (9)
* Brasiilia Gustavo Kuerten (43)
* Austraalia Lleyton Hewitt (80)
* Hispaania Juan Carlos Ferrero (8)
* Ameerika Ühendriigid Andy Roddick (13)
* Šveits Roger Federer (310)
* Hispaania Rafael Nadal (209)
* Serbia Novak Đoković (373)
* Suurbritannia Andy Murray (41)
* Venemaa Daniil Medvedev (16)
* Hispaania **Carlos Alcaraz** (29)

 |
| WTA arvutiedetabel(alates 3. novembrist 1975) | 

* Ameerika Ühendriigid Chris Evert (260)
* Austraalia Evonne Goolagong (2)
* Tšehhoslovakkia Ameerika Ühendriigid Martina Navrátilová (332)
* Ameerika Ühendriigid Tracy Austin (3)
* Saksamaa Steffi Graf (377)
* JugoslaaviaSerbia ja MontenegroAmeerika Ühendriigid Monica Seles (178)
* Hispaania Arantxa Sánchez Vicario (12)
* Šveits Martina Hingis (209)
* Ameerika Ühendriigid Lindsay Davenport (98)
* Ameerika Ühendriigid Jennifer Capriati (17)
* Ameerika Ühendriigid Venus Williams (11)
* Ameerika Ühendriigid Serena Williams (319)
* Belgia Kim Clijsters (20)
* Belgia Justine Henin (117)
* Prantsusmaa Amélie Mauresmo (39)
* Venemaa Marija Šarapova (21)
* Serbia Ana Ivanović (12)
* Serbia Jelena Janković (18)
* Venemaa Dinara Safina (26)
* Taani Caroline Wozniacki (71)
* Valgevene Viktoryja Azaranka (51)
* Saksamaa Angelique Kerber (34)
* Tšehhi Karolína Plíšková (8)
* Hispaania Garbiñe Muguruza (4)
* Rumeenia Simona Halep (64)
* Jaapan Naomi Ōsaka (25)
* Austraalia Ashleigh Barty (121)
* Poola **Iga Świątek** (68)

 |
| 
Sulgudes on esinumbriks oldud nädalate arv seisuga 17. juuli 2023. Jooksva edetabeli esinumber on paksus kirjas. |